Seuran logo
**FC Sheriff Tiraspol**, lyhyemmin **FC Sheriff**, on jalkapalloseura Tiraspolin kaupungista, Transnistrian alueelta Moldovasta. Se pelaa maan pääsarjassa, Kansallisessa divisioonassa.

Monialayritys Sheriffin omistama FC Sheriff on perustettu vuonna 1997. Seuran kotistadion on 2002 valmistunut Sheriff Stadium, jossa on 13 000 istumapaikkaa.

FC Sheriff on voittanut Moldovan mestaruuden kymmenen kertaa peräkkäin, vuosina 2001–2010. Moldovan cupin seura on voittanut 1999, 2001, 2002, 2006, 2008, 2009 ja 2010. Itsenäisten valtioiden yhteisön cupin FC Sheriff on voittanut 2003 ja 2009.

FC Sheriff pelasi UEFA Cupissa kausilla 1999–2000 ja 2000–2001 pudoten kummallakin kerralla ensimmäisellä karsintakierroksella. Mestarien liigan karsintoihin seura on osallistunut kaudesta 2001–2002. Se eteni siitä lähtien kahdeksan kertaa peräkkäin toiselle karsintakierrokselle.
 Kaudella 2009–2010 FC Sheriff eteni ensimmäisen kerran kolmannelle karsintakierrokselle pudotettuaan 2. kierroksella turkulaisen Interin jatkosta yhteismaalein 2-0. Sheriff teki molemmissa peleissä maalit rangaistuspotkuista, jotka Interin maalivahti Patrick Bantamoi aiheutti. Seuraavaksi FC Sheriff pudotti SK Slavia Prahan ja eteni play off -kierrokselle, jolla hävisi Olympiakos FC:lle.

Vuonna 2021 FC Sheriff ylsi Mestarien liigan lohkovaiheeseen. Vaikka Moldovasta irtautuneen Transnistrian alueella sijaitseva Tiraspolin joukkue lasketaan moldovalaisiin joukkueisiin, se on varsin kansainvälinen niin omistukseltaan kuin pelaajahankinnoiltaan. Lohkovaiheessa joukkue voitti aluksi Ukrainan Šah’tar Donetskin maalein 2−0, sen varsinainen yllätys oli voittaa espanjalainen suurseura Real Madrid sen kotikentällä Bernabeussa maalein 1−2. Maalintekijöinä Sheriffillä olivat uzbekistanilainen Jasurbek Yaxshiboyev ja luxemburgilainen Sébastien Thill aivan ottelun lopussa.

Lähteet
-------

1. 1 2  Football Club Sheriff The History of Club *www.fc-sheriff.com*. Viitattu 22.6.2009. (englanniksi)
2. ↑  Football Club Sheriff Sports Complex "Sheriff" *www.fc-sheriff.com*. Viitattu 22.6.2009. (englanniksi)
3. ↑  Football Men: Moldova: Championship *Sports123.com*. Viitattu 21.7.2010. (englanniksi)
4. ↑  Football Men: Moldova: Cup *Sports123.com*. Viitattu 21.7.2010. (englanniksi)
5. ↑  Commonwealth of Independent States Cup *ww.rsssf.com*. Viitattu 22.6.2009. (englanniksi)
6. ↑  Club Statistics & Year-by-Year Results Country: Moldova *sathanasias.bravepages.com*.  Arkistoitu 13.9.2009. Viitattu 22.6.2009. (englanniksi)
7. ↑  UEFA European Competitions 2007-08 *www.rsssf.com*. Viitattu 22.6.2009. (englanniksi)
8. ↑  UEFA European Competitions 2008-09 *www.rsssf.com*. Viitattu 22.6.2009. (englanniksi)
9. ↑  FC Interin eurotaival päättyi heti alkuunsa *Yle.fi*.  21.7.2009. Viitattu 28.7.2009.
10. ↑  UEFA European Competitions 2009-10 *rsssf.com*. Viitattu 21.7.2010. (englanniksi)
11. ↑  real-madrid-vs-sheriff/ *UEFA championsleague match-info*.  28.9.2021. UEFA. Viitattu 3.10.2021.
12. ↑  Jonne Niemeläinen: Mestarien liigan sensaation taustalla on entinen neuvostoliittolaispoliisi ja hämärää rahaa – tällainen on Real Madridia nöyryyttänyt Sheriff Tiraspol *Yle Urheilu*.  28.9.2021. Viitattu 3.10.2021.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **FC Sheriff Tiraspol**.
* Virallinen sivusto (englanniksi) (venäjäksi)